REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/157-19

20. jun 2019. godine

B e o g r a d

ZAPISNIK

SA 66. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 20. JUNA 2019. GODINE

Sednica je počela u 12,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Veroljub Matić, dr Dragana Barišić i Momo Čolaković.

Sednici su prisustvovali i zamenici članova Odbora: Vera Jovanović, zamenik dr Darka Laketića, Goran Nikolić, zamenik Dušice Stojković, Jelena Mijatović, zamenik Marka Zeljuga, Slavica Živković, zamenik Branimira Jovanovića i Vojislav Vujić, zamenik Petra Petrovića.

Sednici nisu prisustvovali članovi Odbora: dr Darko Laketić, Dušica Stojković, Marko Zeljug, Đorđe Milićević, prof. dr Vojislav Šešelj, Nemanja Šarović, Branka Stamenković, Goran Ćirić, Branimir Jovanović, Petar Petrović, Nenad Konstantinović i Nenad Čanak.

 Na predlog predsednika, Odbor je jednoglasno utvrdio sledeći

 D n e v n i r e d:

- usvajanje zapisnika sa 65. sednice Odbora -

1. Razmatranje zahteva Sandre Božić, narodnog poslanika, za davanje mišljenja za obavljanje drugog posla (21 Broj: 02-1892/19 od 18. juna 2019. godine);
2. Utvrđivanje spiska nalepnica za parkiranje A-I i A-II.

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa 65. sednice Odbora.

**Prva tačka dnevnog reda**: Razmatranje zahteva Sandre Božić, narodnog poslanika, za davanje mišljenja za obavljanje drugog posla.

Predsednik Odbora je upoznao članove i zamenike članova Odbora da je Sandra Božić, narodni poslanik, podnela zahtev za davanje mišljenja da uz vršenje funkcije narodnog poslanika na stalnom radu u Narodnoj skupštini, obavlja i posao pružanja konsultantskih usluga praćenja i kontrolisanja implementiranog sistema Finansijsko upravljanje i kontrola, po osnovu ugovora o delu zaključenog sa JKP ''Vodovod i kanalizacija'' Pančevo, te da je u prilogu dostavila dopis Agecije kojim je upućena da za obavljanje navedenog posla zatraži mišljenje Odbora.

Diskusije nije bilo.

Na predlog predsednika, Odbor je jednoglasno dao pozitivno mišljenje narodnom poslaniku Sandri Božić da uz vršenje funkcije narodnog poslanika na stalnom radu obavlja posao pružanja konsultantskih usluga praćenja i kontrolisanja implementiranog sistema finansijsko upravljanje i kontrola, po osnovu ugovora o delu.

**Druga tačka dnevnog reda**: Utvrđivanje spiska nalepnica za parkiranje A-I i A-II.

Diskusije nije bilo.

Na predlog predsednika, Odbor je jednoglasno utvrdio Spisak nalepnica za parkiranje A-I i A-II.

Sednica je završena u 12,10 časova.

\* \* \*

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović